钦定古今图书集成/理学汇编/学行典/第125卷 > 抱朴子 > 《循本》
## 钦定古今图书集成/理学汇编/学行典/第125卷 > 抱朴子 > 《循本》

“元寂虚静者，神明之本也；阴阳柔刚者，二仪之本也；
巍峨岩岫者，山岳之本也；德行文学者，君子之本也。
莫或无本而能立焉，是以欲致其高，必丰其基；欲茂
其末，必深其柢。”乡党之友不洽，而勤远方之求；莅官
之称不著，而索不次之显。是以虽佻虚誉犹狂，华干
霜以寒曜，不崇朝而零瘁矣。虽窃大宝于不料，冒惟
尘以负乘，犹鲜介附，腾波以高凌，顾眄已枯株于危
陆矣。圣贤孜孜勉之，若彼浅近𫏋𫏋忽之。如此积习
则忘鲍肆之臭，裸乡不觉呈形之丑，自非遁世而无
闷，齐物于通塞者，安能弃近《易》而寻迂阔哉？将救斯
弊，其术无他，徒擢民于岩岫，任才而不计也。